Jurij Annenkov

Jurij «Georges» Pavlovitsj Annenkov (russisk: Юрий Павлович Анненков; født  i Petropavlovsk, Russland, død 12. juli 1974), var en russisk/fransk maler, grafiker, kunstkritiker og forfatter. Han laget blant annet plakater, illustrasjoner, kostymer og teaterdekorasjoner. Han var en ledende person i innenfor europeisk avantgarde og en av Russlands fremste tegnere. En del av Annenkovs bilder ble utstilt i Berlin i 1922 sammen med andre ledende russiske konstruktivister; utstillingen Die erste russische Kunstausstellung var på Galerie van Diemen med støtte av det nye regimet i Russland. Romanen En beretning om bagateller (1934) var delvis selvbiografisk. I 1966 ga han ut Mine møters dagbok. En tragediesyklus. Han publiserte under pseudonymet Boris Temirjasev.

Annenkov tilhørte avantgardistene og var i tiden 1911-1913 og fra 1925 bosatt Paris. På 1920 laget han non-figurative komposisjoner med metaller. I 1925 var han Sovjetunionens offisielle utsending til en konferanse, men reiste ikke tilbake og begynte figurativ maling. På 1940 vendte han tilbake til abstrakt, ekspresjonistisk kunst. Han var en teknisk dyktig kunstner med en forkjærlighet for det groteske. Han var særlig kjent for sine portretter. Han var ikke avvisende til den russiske revolusjonen. Annenkov tegnet eller malte portretter av de fremstående personer i samtiden, blant annet Trotskij og Maksim Gorkij. Han malte et portrett av Lenin i 1921. Annenkov besøkte sammen med Lev Kamenjev den syke og sterkt svekkede Lenin i Gorki i desember 1923; Nadezjda Krupskaja nektet ham å lage et nytt portrett. Etter revolusjonen underviste han på kunstakademiet i Petrograd.

Annenkov møtte Sergej Eisenstein i Paris i 1929-1930 og skisserte der et portrett av Eisenstein. Han malte et portrett av sin venn Jonas Lied. Annenkovs portrett av forleggeren Aleksandr Tikhonov ble i 2014 solgt for 4 millioner pund på auksjon hos Christie's.

I Frankrike sto han for kostymer i Max Ophüls filmer, blant annet Fruens hemmelige timer som han ble Oscar-nominert for. Han laget kostymer til blant annet Black Magic («Cagliostro») (1949) regissert av Gregory Ratoff og Orson Welles i hovedrollen; Annenkov forteller om innspillingen i Italia i sine memoarer.

Hans far, Pavel Annenkov, kom fra en velstående jordeierfamilie og var en ledende litteraturkritiker i Russland og nær venn av Nikolaj Gogol og Ivan Turgenejev. Pavel Annenkov hadde også forbindelser med Karl Marx, Fjodor Dostojevskij og Leo Tolstoj. Annenkov møtte Isaak Babel flere ganger i Paris og de to brevvekslet.

Referanser

Eksterne lenker 
 
 

Russiske kunstnere